ओवरलोडिंग पर लगाम नहीं, डंपर खंती में लटका
ओवरलोडेड वाहनों पर लगाम नहीं कस पा रही है। रेत और गिट्टी लेकर बेतहाशा दौड़ते हैं और हादसों को आमंत्रण देते रहते हैं। ऐसे ही एक वाक्ये में भिंड-मिहोना रोड पर रेत से भरे एक डंपर के चालक ने बैक गियर डालते ही वह खंती में नीचे गए और पिछले पहियों के ऊपर खड़ा हो गया।
इस वाक्ये के वक्त डंपर में चालक और उसका हेल्पर सवार था लेकिन संयोग से वे दोनों सकुशल बच गए। दस मिनट तक डंपर इसी तरह हवा में झूलता रहा तो दोनों की सांस अटक गईं थीं। बाद में जब चालक ने संतुलन संभाला तब उसके अगले पहिये नीचे आए और चालक डंपर लेकर चला गया। स्थानीय लोगों का कहना है कि शनिवार के सुबह जिसने भी यह नजारा देखा सभी मान रहे थे कि डंपर पलटते ही उसमें सवार लोग हादसे के शिकार हो जाएंगे लेकिन ऐसा नहीं हुआ सब लोग बच गए।
भिंड-मिहोना रोड पर खंती पर खड़ा डंपर।
भिंड रोड पर दौड़ रहे हैं ओवरलोडेड वाहन
मालूम हो कि इस रोड पर प्राय: हर रोज ही ओवरलोडेड वाहन दौड़ते रहते हैं लेकिन इन पर लगाम कसने के लिए लहार, मिहोना, रौन, ऊमरी थाना प्रभारियों द्वारा कभी भी सख्त कार्रवाई नहीं की गई है। इसीलिए ओवरलोडेड वाहन अपने हिसाब से निकल रहे हैं। इन वाहनों का निकलने का समय भी रात्रि में 12 बजे से सुबह आठ बजे तक रहता है। खनिज निरीक्षक संदेश पिपलोदिया कहते हैं कि हमने ओवरलोडिंग पर काबू पाने के लिए काफी कार्रवाई की और यह निरंतर है।
hin_Deva hin_Deva hin_Deva mag_Deva hin_Deva hin_Deva